CELEX: 32017R0762
Language: da
Date: 2017-04-25 00:00:00
Title: Rådets forordning (EU) 2017/762 af 25. april 2017 om ændring af forordning (EU) nr. 479/2013 om frafald af kravet om indgivelse af summariske indgangs- og udgangsangivelser for EU-varer, der krydser Neumkorridoren

3.5.2017   
               
               
                  DA
               
               
                  Den Europæiske Unions Tidende
               
               
                  L 114/1
               
            RÅDETS FORORDNING (EU) 2017/762
      af 25. april 2017
      om ændring af forordning (EU) nr. 479/2013 om frafald af kravet om indgivelse af summariske indgangs- og udgangsangivelser for EU-varer, der krydser Neumkorridoren
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde,
      under henvisning til akten vedrørende Kroatiens tiltrædelse, særlig artikel 43,
      under henvisning til forslag fra Europa-Kommissionen, og
      ud fra følgende betragtninger:
      
                  (1)
               
               
                  Ved artikel 4, litra a), i Rådets forordning (EU) nr. 479/2013 (1) gives der mulighed for at frafalde kravet om indgivelse af summariske indgangs- og udgangsangivelser for EU-varer, der krydser Neumkorridoren, hvis den samlede værdi af hvert parti EU-varer ikke overstiger 10 000 EUR, og hvis EU-varerne ledsages af fakturaer eller transportdokumenter, som opfylder betingelserne i denne artikels litra b) (»frafald af kravet«).
               
            
                  (2)
               
               
                  Tærsklen på 10 000 EUR blev fastsat med henvisning til den tilsvarende tærskelværdi, der var fastsat i artikel 317, stk. 4, i Kommissionens forordning (EØF) nr. 2454/93 (2).
               
            
                  (3)
               
               
                  Efter EU-toldkodeksen i Europa-Parlamentets og Rådets forordning (EU) nr. 952/2013 (3) trådte i kraft, er artikel 317, stk. 4, i forordning (EØF) nr. 2454/93 blevet erstattet af artikel 126, stk. 1, i Kommissionens delegerede forordning (EU) 2015/2446 (4), der fastsætter en tærskel på 15 000 EUR. For at sikre en ensartet anvendelse af Unionens toldlovgivning er det derfor hensigtsmæssigt at bringe anvendelsesområdet for frafaldet af kravet i overensstemmelse med denne tærskel.
               
            
                  (4)
               
               
                  Af hensyn til retssikkerheden og den juridiske klarhed bør visse referencer i forordning (EU) nr. 479/2013 ajourføres.
               
            
                  (5)
               
               
                  Forordning (EU) nr. 479/2013 bør derfor ændres —
               
            VEDTAGET DENNE FORORDNING:
      Artikel 1
      I forordning (EU) nr. 479/2013 foretages følgende ændringer:
      
                  1)
               
               
                  Artikel 2, nr. 1), affattes således:
                  »1)   »EU-varer«: EU-varer som defineret i artikel 5, nr. 23), i Europa-Parlamentets og Rådets forordning (EU) nr. 952/2013 (*1)
                  
                  
                     (*1)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1)«."
						
               
            
                  2)
               
               
                  I artikel 4 foretages følgende ændringer:
                  
                              a)
                           
                           
                              i litra a) erstattes beløbet »10 000 EUR« med beløbet »15 000 EUR«.
                           
                        
                              b)
                           
                           
                              litra b), nr. i), affattes således:
                              
                                          »i)
                                       
                                       
                                          mindst indeholder de oplysninger, der er opregnet i artikel 126, stk. 2, i Kommissionens delegerede forordning (EU) 2015/2446 (*2)
                                          
                                       
                                    
                                 (*2)  Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1).«"
						
                           
                        
            Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Luxembourg, den 25. april 2017.
         
            
               På Rådets vegne
            
            I. BORG
            
               Formand
            
         
      
      
         (1)  Rådets forordning (EU) nr. 479/2013 af 13. maj 2013 om frafald af kravet om indgivelse af summariske indgangs- og udgangsangivelser for EU-varer, der krydser Neumkorridoren (EUT L 139 af 25.5.2013, s. 1).
      
         (2)  Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).
      
         (3)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
      
         (4)  Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1).